Осъдиха на смърт християнка , защото е била жадна Християнка разказа за това , как е била осъдена на смърт в Пакистан , защото е пила вода от кладенец с чаша , използвана от жените - мюсюлманки . Майката на пет деца , 46 - годишната Азия Биби е прекарала последните четири години в затворническа килия , след като била осъдена на обесване заради противоречивото богохулство . Тя отрича да е виновна в оскверняването на светото име на пророка Мохамед в разговор с колеги - мюсюлмани , но въпреки това , жената е осъдена в резултат на съдебен процес . Населението на Пакистан се състои на 97 % от мюсюлмани и враждебността спрямо християните е широко разпространена , затова правителството отказва да я освободи заради гневните протести на екстремисти . Двама представители на правителството , които са се застъпили за нея , са убити . Единият от тях е министърът по въпросите на малцинствата Шахбаз Бхати . Сега , както съобщава в . „ Ню Йорк таймс “ , Биби – работничка във ферма в Пунджаб , издава своята книга , наречена „ Богохулство “ . В нея тя разказва , че си няма и на идея колко й остава да живее . Говорейки как е попаднала в затвора , тя пише : „ Пих вода от кладенец за жени - мюсюлманки , използвайки „ тяхна “ чаша в жегата под следобедното слънце . Аз , Азия Биби съм осъдена на смърт , защото бях жадна . Аз съм затворничка , защото използвах чашата на жените мюсюлманки . Глупавите ми колеги - събирачи на плодове смятат , че водата , поднесена от християнка , е мръсна “ . В книгата Биби описва как се е оказала в отчаяната ситуация на 14 юни 2009 г . , след като отишла да бере плодове под палещото слънце . Обляна в пот , с наближаването на обеда , тя отишла до кладенец , за да пийне вода . Когато извадила кофата от кладенеца , тя използвала стара метална чаша , която била оставена до него . Само секунди по - късно тя чула стенания и звуци зад гърба си . Един от берачите на плодове , който също й бил съсед , изведнъж изкрещял , че тя не може да пие вода , защото Аллах е забранил . После тя била набита и отведена при местния имам , който й казал , че тя може да изкупи греха си , но само ако приеме исляма . В противен случай наказанието е смърт . Тя отказала да смени вярата си и се опитала , паднала на колене , да убеди разгневената тълпа , че не обидила тяхната религия . Те не й повярвали , обвинили я в лъжа и я били , докато не пристигнали полицай , за да я отведат участъка . В същия ден тя била хвърлена в килия , в която е заключена и до днес . След ареста й през 2009 г . Биби първо е отведена в затвор със строг режим в окръг Сеикупура , разположен на 22 мили от Лахор . Впоследствие тя е преместена в друг , още по - отдалечен затвор . В миналото тя разказа , че се страхува някой да не я отрови . „ Дават ми сурови продукти , за да си готвя сама , защото администрацията се страхува , че може да ме отровят . В миналото християни , обвинени в богохулство , са били отравяни и убивани в затвора “ , казва тя . Половината от приходите от продажбата на книгата ще бъдат изразходвани за подкрепа на Биби и нейното семейство в борбата им за справедливост .